./data/phi0978/phi001/phi0978.phi001.perseus-lat2.xml
Pliny the Elder
opera eius sunt Athenis in Ceramico, sed ante omnia est non solum Praxitelis, verum in toto orbe terrarum Venus, quam ut viderent,multi navigaverunt Cnidum  duas fecerat simulque vendebat, alteram velata specie, quam ob id praetulerunt quorum condicio erat, Coi, cum eodem pretio detulisset,severum id ac pudicum arbitrantes; reiectam Cnidii emerunt, inmensa differentia famae  voluit eam a Cnidiispostea mercari rex Nicomedes, totum aes alienum, quoderat ingens, civitatis dissoluturum se promittens  omniaperpeti maluere, nec inmerito; illo enim signo Praxitelesnobilitavit Cnidum  aedicula eius tota aperitur, ut conspici possit undique effigies deae, favente ipsa, ut creditur,facta  nec minor ex quacumque parte admiratio est  feruntamore captum quendam, cum delituisset noctu, simulacrocohaesisse, eiusque cupiditatis esse indicem maculam  suntin Cnido et alia signa marmorea inlustrium artificum,Liber pater Bryaxidis et alter Scopae et Minerva, neemaius aliud Veneris Praxiteliae specimen quam quod interhaec sola memoratur  eiusdem est et Cupido, obiectus aCicerone Verri ille, propter quem Thespiae visebantur, nunc in Octaviae scholis positus; eiusdem etalter nudus in Pario colonia Propontidis, par Veneri Cnidiae nobilitate et iniuria; adamavit enim Alcetas Rhodiusatque in eo quoque simile amoris vestigium reliquit Romae Praxitelis opera sunt Flora, Triptolemus, Ceres inhortis Servilianis, Boni Eventus et Bonae Fortunae simulacra in Capitolio, item Maenades et quas Thyiadas vocantet Caryatidas, et Sileni in Pollionis Asini monimentis etApollo et Neptunus —Praxitelis filius Cephisodotus etartis heres fuit  cuius laudatum est Pergami symplegmanobile digitis corpori verius quam marmori inpressis Romae eius opera sunt Latona in Palatii delubro, Venusin Pollionis Asini monumentis et intra Octaviae porticusin Iunonis aede Aesculapius ac Diana